Diari Oficial de la Generalitat Valenciana


Sumari del DOGV 1856, del 07-09-1992 (1992/825833)

ACORD de 28 d'agost de 1992, del Govern Valencià, pel qual declara la urgent ocupació dels béns i drets subjectes a expedient d'expropiació forçosa de l'Ajuntament d'Alquerias del Niño Perdido (Castelló).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1856

Data del DOGV
:   07-09-1992

Secció del DOGV
:   ALTRES DISPOSICIONS

Número del document
:   1992/825833


Data del document
:   28-08-1992

Organisme emissor
:   Conselleria d'Administració Pública

Tipus de document
:   Acord

ACORD de 28 d'agost de 1992, del Govern Valencia, pel qual declara la urgent ocupació dels bens i drets subjectes a expedient d'expropiació forçosa de l'Ajuntament d'Alquerías del Niño Perdido (Castellón).  
El Govern Valencià, en la reunió del 28 d'agost de 1992, adoptà l'acord següent:  
L'Ajuntament d'Alquerias del Niño Perdido, després de l'aprovació del projecte d'obres i el compliment de la resta de requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització d'un tros del carrer de Lepant.  
Aquesta declaració d'urgent ocupació es justifica en la necessitat de no prorrogar els terminis d'execució de les obres, ja que l'obertura i la urbanització del carrer de Lepant en aquest tram és imprescindible per a l?execució d'altres projectes d'urbanització, com ara la remodelació de la plaça Major i urbanització de la Unitat d'Actuació núm. 5.  
Sotmès l'expedient a informació pública, els afectats han presentat al·legacions que van ser tingudes en compte mitjançant l'acord plenari d'11 de desembre de 1991.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l?Estatut d?autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del Conseller d'Administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Alquerías del Niño Perdido per a l?execució del projecte d'urbanització d'un tros del carrer de Lepant.  
Llista de béns afectats:  
Situació: parcel·la situada al carrer del Molí.  
Propietàries: Sra. Vicenta Ros Safont i Sra. Carmen Safont Capella.  
Naturalesa i descripció: franja de terreny compresa entre les alineacions del futur carrer de Lepant, el límit amb el projecte d'urbanització el Molí, les obres d'urbanització de la Unitat d'Actuació núm. 5 i el carrer del Molí. Actualment és terra campa.  
Límits de la parcel·la afectada: nord, amb la propietat de la Sra. Vicenta Ros Safont; sud, amb la propietat de la mateixa Sra.; est, amb el carrer del Molí, i oest, amb el mateix carrer.  
Superfície afectada: en obrir el carrer de Lepant, quedaran afectats per a via pública 322,30 m2.  
Segon  
Aquest acord es publicarà en el Diari Oficial de la Generalitat Valenciana a l?efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre l'acta prèvia, puguen formular per escrit davant l'Ajuntament d'Alquerías del Niño Perdido al·legacions a l?efecte de corregir les possibles errades que s'hagen produït en enunciar els béns afectats per la urgent ocupació.  
València, 28 d'agost de 1992.  
El Conseller Secretari del Govern Valencià,   
EMERIT BONO I MARTINEZ